Sumber: FB Fahri Z.
SURAT LAMARAN KERJA
Hal : Berasan Gawe
Kepada
Yth. HRD PT Ado Nian Di Mano
Assalamu’alaikum Pak..
Tadi tu aku ado tebaco di koran "Sumeks" terbitan pagi nilah pak, kujingok ado lokak, oleh itu ku niatke berasan samo bapak lewat surat ni. Katonyo bapak lagi nyari wong nak begawe e? nah pas nian, akor. Aku ni lagi nyari gawean jugo pak. Men sarat-sarat yang bapak pintak tu ado galo, mula’ i dari ijasa, skck, kartu kuning, teko amplopnyo la siap galo d rumah ku ni pak, pokoknyo dak ke nyesal lah bapak milih aku ni, cayo lah pak omongan aku, tapi jangan percayo nian, gek uji wong bapak nduo ke Tuhan, yg bener, "cayo bae" ji wong2 tu pak.
Maap ngomong pak, bukan maksud nak ngambok’i, betakoan, apo lagi besak kelakar. Men masalah ke paca’an, hamper nak ado galo di tubuk ni pak, lengkap. komputer? Men ni dak usalah ditanyo pak,mungkin bapak dak cayo, kecik dulu, kawan-kawan aku sibuk maen ekar galo, aku la maen solitare, bayangkela pak.
Kalu bahaso, ku dewek la dak cak ngitung lagi brapo yg ku biso, ngomong ingris, biso, ngomong indonesia, apo lagi pak, lah dangke baso Sekayu, Komreng, Pagaralam be aku pacak, bapak dewek be lom tentu biso kan?. belom seberapo itu pak, ngomong Arab, ngomong Cino, ngomong Latin, itu la di luar kepala galo pak. Maap ngomong pak ye keperi nyo, teko muat pempek lagi biso nah, saking ke dak keloroan lagi, jadi, yo cokop semak inilah dulu be kusebuti.
Tinggal di bapak tula sekarang, bepikir lah dewek, kalu waya-waya gawean yg cak bapak soroh tu, bukan nak nului Tuhan, sanggoplah aku ni pak. Bukan apo, ini bukan pulo nak makso, apo lagi nak nyerama’i bapak, sekedar ngingetke petuah wong tuo2 kito dulu "pilih-pilih tebu, tepilihlah batang bambu".
Tapi yo, balek-balek ke kamu tula pak, men aku ni dak pulok banyak rasan men seandainyo diterimo, bapak taunyo gawean aku tu bagus, bapak puas dapet hasilnyo, aku jugo men bapak senang nerimo gajinyo lemak. Suko samo suko jadi pak.
Sampe disini doken pak yo, sekironyo bapak penasaran samo aku, apo nak nanyo-nanyo yang laen, telpon bae pak, asak jangan jam 7 apo jam 8an malem bae pak, soalnyo wong ruma nih galak nelpon di jam jam itu. dak nak manjangi tali kelambu, ini nomor hape aku (08** **** ****) simpen be di kontak bapak, tapi blakang namo jangan lupo tambai "Belagak" , bukan apo-apo pak, maksudnyo tu supaya bapak dak lupo, trus jg biar mudah ngingetnyo.
Iyo lah pak, cukup cak nyo. Mokaseh banyak sebelumnyo, men ado salah2 omong maapke be pak,"lebaran ke rumah". Caro manusio lah pak, salah, khilaf, apo lupo itu biaso, asak jangan bae disengajo. Payolah begoyor pamit pak, smoga bapak panjang umur dan kito dikasi kesempatan betemu. Aamiin…
"Bunga jingga, langit kelabu
aduhai bapak yang bijaksana, telpon segera itu nomorku"
Hormat kami,
Lanang Belagak yang perlu gawean
ðð
zsm_Latn zsm_Latn ind_Latn zsm_Latn min_Latn ces_Latn min_Latn min_Latn ind_Latn min_Latn min_Latn min_Latn min_Latn zsm_Latn ind_Latn ind_Latn jav_Latn fao_Latn